Vitoriato

O vitoriato"Vitoriato". En Digalego. Dicionario de galego. (en latín: victoriatus) foi unha moeda romana de prata emitida durante a República desde aproximadamente o 221 a. C. ata o 170 a. C."Victoriatus". En Melville Jones, J. A Dictionary of Ancient Roman Coins. Londres, 1990."Victoriatus". En Kroha, T. Grosses Lexikon der Numismatik. Bertelsmann Lexikon Verlag. Gütersloh, 1997. ISBN 3-577-10554-2

 Características 
A tipoloxía dos vitoriatos caracterízase pola presenza do busto de Xúpiter nos seus anversos e a Vitoria colocando unha coroa sobre un trofeo (tropaeum), coa inscrición ROMA no exergo, nos seus reversos.

Os vitoriatos tiñan un peso teórico de 3 escrúpulos (aproximadamente 3,4 gramos), o que lle atribuía un valor da metade do cuadrigato, de 6 escrúpulos (que nesa época xa se deixara de emitir) ou un dracma dos que se cuñaban no sur de Italia.Da Veiga Coimbra, Á. "Questões Pedagógicas. Noções de Numismática (VI). Continuação". En Revista de História. 14(30):449. Xuño de 1957. Páxina 456. A aliaxe de prata dos vitoriatos era algo máis feble cá do denario, aparecido nesa mesma época e co que coexistiu.Da Veiga Coimbra (1957). "O vitoriato". Páxinas 455-457."Sistema Monetario en la República Romana: los Victoriatos". En Imperio-Numismatico.com

 Historia 
A data de aparición dos primeiros vitoriatos non se pode concretar, aínda que se dá como próxima ao 221 a. C. O historiador alemán Mommsen datou as primeiras destas cuñaxes nunha data próxima ao ano de Roma 537 (217 a. C.).Mommsen, Th. Geschichte des römischen Münzwesens. Berlín 1860 Para o numismático italiano Celestino Cavedoni, no entanto, apoiado por Bartolomeo Borghesi, a data máis probable sería o 526 de Roma (228 a. C.).Cavedoni, C. "Dei tipi e dell’epoca dell’impressione dei primi vittoriati romani". En Bullettino dell'Instituto di Correspondenza Archeologica. 1850.

Existen evidencias da circulación desta moeda inicialmente no sur de Italia e máis tarde na Galia, o que resulta indicativo de que o vitoriato foi concibido máis como substitución do dracma que como parte do sistema monetario regular de Roma, baseado no denario como unidade de prata. Cando se emitiron os primeiros vitoriatos, estes tiñan un valor de aproximadamente 3/4 de denario. Pouco despois da desapareción do vitoriato en 170 a. C., a súa tipoloxía mantívose nunha nova moeda de prata, o quinario, creada en 101 a. C., cuxo valor se fixou en medio denario.Da Veiga Coimbra, Á. (1957). Páxina 454: "A segunda emissão do quinário foi en 640 (104 a. C.), quando se desmonetizou o vitoriato, substituído que foi pelo quinário".García Garrido. M. "Acerca de unos divisores hispánicos relacionados con el victoriato". En Acta Numismática. Nº. 26. 1996

A denominación de victoriatus non é recente, senón que se daba xa na antigüidade, tal e como testemuña a súa aparición en textos:Plinio. Historia Naturalis. Lib. XXXIII. Cap. XIII. No mundo de fala grega era coñecido como τροπαικον (tropaikon), por mor do trofeo que aparece nos seus reversos.Crawford, M. H. (1974). Páxina 270: "A curiosity is represented by the two inscriptions which use the term tropaikon = victoriatus to refer to half denarius".

 Notas 

 Véxase tamén 

 Outros artigos 
 Moeda da Antiga Roma

 Bibliografía 

Crawford, M. H. Coinage and Money Under the Roman Republic. University of California Press. Berkeley. 1985. ISBN 0-520-05506-3.

 Ligazóns externas 

 Victoriatus (imaxe en alta resolución para a análise visual detallada dun vitoriato)

Categoría:Moedas da Roma antiga
Categoría:Moedas fóra de curso
Categoría:Moedas de prata